ОБОСНОВКА НА ТЕХНИКО ИКОНОМИЧЕСКИТЕ ПОКАЗАТЕЛИ В ПРОИЗВОДСТВОТО И НА ПРОГНОЗНИТЕ ЦЕНООБРАЗУВАЩИ ЕЛЕМЕНТИ НА „ТЕЦ ГОРНА ОРЯХОВИЦА“ ЕАД

гр. ГОРНА ОРЯХОВИЦА

**УВАЖАЕМИ ГОСПОДИН ПРЕДСЕДАТЕЛ,**

Предложението за цени за новия регулаторен период 01.07.2018-30.06.2019 г. на „ТЕЦ Горна Оряховица“ ЕАД е разработено при спазване на изискванията на Наредба № 5 от 23 януари 2014 г. за регулиране на цените на топлинната енергия и Наредба № 1 от 18.03.2013г. за регулиране на цените на електрическата енергия. Спазени са и стриктно Указанията за образуване на цените на топлинната енергия и на електрическата енергия от комбинирано производство при регулиране чрез метода „норма на възвръщаемост на капитала” приети от Комисията с протоколно Решение № 95 от 25.05.2015 г. по т. 8 на КЕВР.

За новия ценови период прогнозните технико икономически показатели и ценообразуващи елементи са изготвени в съответствие с програмата на двата завода – Завод за спирт и Завод за захар, които са основни консуматори на топлоенергия от ТЕЦ. За периода се очаква добро натоварване, а именно една кампании със Завод за захар за преработка на 22 000 т. сурова захар заедно със Завод за спирт през м.август с ПГ №1 при натоварване 50-55 т/ч и 10 месеца работа със Завод за спирт при натоварване на ПГ№3 от 12 т./ч. или реализация на 90 420 Мвтт.е. и производство на 3 260 Мвт ел.ен. Предвижда се ремонт на ТЕЦ през м. септември. Прилагаме договори за доставка на топлинна енергия, предназначена за стопански /промишлени/ нужди със „Захар“ ЕАД и „Захарни заводи“ АД.

За новия ценови период се предвижда продажба на 2 540 Мвтч високоефективна комбинирана ел.енергия, като – 1 540 Мвтч е високо ефективната комбинирана ел.енергия, която ТЕЦ ще продаде на заводите от групата на „Захарни заводи“ АД (в изпълнение на чл.162, ал.1 ...количествата, които производителя ползва за собствени нужди и собствено потребление по смисъла на чл.119, ал.1) и 1 000 Мвтч е високоефективна комбинирана ел. енергия произведена над количествата за собствено потребление и е предвидена за изкупуване от обществен доставчик или краен снабдител.

**Условно постоянни разходи**

**Разходи за амортизации**

Разходите за амортизации са намалени в сравнение с отчета на 2017 г., поради това, че някои от основните активи са натрупали своята амортизация.

Отчитането на дълготрайните активи и амортизациите в дружеството е съгласно МСС 16 и приетата счетоводна политика. Имотите, машините, съоръженията и оборудването се оценяват първоначално по себестойност, включваща цената на придобиване, както и всички преки разходи за привеждането на актива в работно състояние.

Последващите разходи, които възникват във връзка с ДМА след първоначалното признаване, се признават в Отчета за всеобхватните доходи в периода на тяхното възникване, освен ако има вероятност те да спомогнат на актива да генерира повече от първоначално предвидените бъдещи икономически изгоди и когато тези разходи могат надеждно да бъдат оценени и отнесени към актива. В тези случаи разходите се добавят към себестойността на актива. Амортизацията на дълготрайните материални активи се начислява като се използва линейният метод върху оценения полезен живот на отделните групи активи, както следва:

|  |
| --- |
| години ГАК (%) |

- Сгради 25 4

- Машини и оборудване 3,5-10 10-30

- Нематериални дълготрайни активи 2-6,7 15-50

- Транспортни средства и стопански инвентар 6,7 15

Амортизациите започват да се начисляват от месеца, следващ месеца, в който е въведен актива.

Избраният праг на същественост за дълготрайните нематериални активи е в размер на 500 лева.

През периода 2018 г. - 2019 г. дружеството предвижда да направи инвестиции за 94 х.лв. . Прилагаме **справка 1** инвестиционна програма на дружеството и **справка 2** - отчет на извършените инвестиции през 2017 г.

На база инвентарната книга на „ТЕЦ Горна Оряховица“ ЕАД е направено разделянето на ДМА, участващи при производството на топло и електро енергия. ДМА участващи при комбинираното производство на топло и ел. енергия се приемат като „общи” за производството, например без парогенераторите и съоръжения към тях не може да се произвежда електрическа енергия, офис оборудване и др. също влизат като общи за комбинираното производство. ДМА участващи само за производство на електрическа енергия са генераторите и прилежащите към тях съоръжения, а ДМА участващи за производството само на топлоенергия са РОУ и БРОУ, Бойлерна станция. При „ТЕЦ Горна Оряховица” ЕАД няма инсталации за разделно производство на топлоенергия и инсталации за пренос. Консуматорите на топлоенергия са свързани с паропроводи на колектор 6Ата, захранващ се с отработена пара след турбината.Прилагаме **справка 3,** където ДМА са разделени съответно за производство на топло и електроенергия и общо за двата продукта за периода 2017 г.

**Разходи за ремонт**

В ремонтната програма на ТЕЦ са залегнати мероприятия, които са неотложни, с цел обезпечаване на безаварийната и надеждна работа на съоръженията. Планувани са ремонти на съоръжения в химичен цех, турбинен цех и Въглеподаване. Прилагаме **справка 4** – ремонтна програма период 2018 г. - 2019 г. Ремонтните дейности са прогнозирани с оглед поддръжката на съоръженията и тяхната експлоатационна годност и осигуряване на безопасна работа на персонала. Предвидени са и някои строителни ремонти по сградния фонд на централата и дейности свързани с подобряване условията на труд и запазване на сградите. В **справка 5** прилагаме отчета за извършените ремонтни мероприятия за 2017 г.

**Разходи за заплати и възнаграждения**

За новия ценови период не предвиждаме увеличаване на разходите за заплати.

Разходите за осигуровки са на база действащите осигурителни прагове и са преценени спрямо разходите за работна заплата.

**Разходи пряко свързани с регулираните дейности по ЗЕ**

Разходите за 2018 г. и 2019 г. включени в тази част на УПР са намалени с18 хил.лв. от 2017 г. Определени са на база прецизна оценка и анализ на отчет за 2017 г. и прецизиране на някои разходи.

**Обосновка променливи разходи**

Тези разходи следват производствената програма и ефективността на производството.

**Цената на въглищата** за 2018 г. е образувана на база наличните въглища на склад, към 01.03.2018 г. и дължимите доставки на въглища по анекс от 04.01.2018 г. към договор за доставка на въглища от 31.08.2009 г. Прилагаме **справка 6**. В цената по договора – 120 $/т. влизат и разходите за транспорта по река Дунав и Черноморския басейн, разходите за товаро – разтоварни дейности на пристанищата в гр. Русе, гр. Свищов, гр. Бургас и др. Освен тях в цената са включени допълнително разходи за автотранспорт от складовата база до гр. Горна Оряховица (от 19,56 лв/т), за което прилагаме фактури.

„ТЕЦ Горна Оряховица“ ЕАД работи с въглища внос от Русия, които са висококалорични марка „Д“ и „ДОМ“. Те притежават определени характеристики и параметри, които са определящи за нормалното и безопасно протичане на технологичния процес – ниско съдържание на сяра до 0,5 %, съдържание на летливи вещества до 36 %. Друго изискване към въглищата, които се изгарят в ТЕЦ е съгласно Условие 9.2.11. от Комплексно разрешително №54/2005 г., актуализирано с Решение №54-НО-ИО-А4-ТГ1/2017 г.: *„Притежателят на настоящото разрешително се задължава да използва въглища със съдържание на сяра под 0,5%, гарантиращо спазване на емисионните норми за SO2.“*. Освен това „ТЕЦ Горна Оряховица“ ЕАД има ограничения относно емисии на прах и азотни окиси, изразяващи се в изисквания за спазване на определени концентрации в димните газове. Тези обстоятелства ограничават района, от който могат да се доставят въглища с посочените характеристики, като на практика те могат да бъдат доставени само и единствено от Русия.

**Цената на природния газ** е определена съгласно цените на газовото дружество Овергаз Мрежи за количество до 100 х. н.м3 с равномерно потребление.

**Разходите за закупуване на вода, консумативи** (хим. реагенти за омекотяване на речната вода) са прогнозирани на база производството на топло и електроенергия и на база промени в цените за закупуването им.

**Обосновка на СНел.** на централата в **справка 4** и разходите за закупуване на ел.енергия в **справка 1** от **Справки от №1 до №9**.

СНел.ен на централата за прогнозния период са изготвени на база анализ на отчета за 2017 г. и прогнозата за производството на топло и електро енергия, съгласно наличните производствени мощности и съгласно подхода на Комисията от предходните регулаторни периоди.

**Разходите за закупена ел.енергия** са увеличени в сравнение с отчетната 2017 г., поради следните причини:

– прогнозираното количество произхожда от това, че:

* От м. ноември 2017 г. в Завод за спирт е включена в работа нова инсталация и при режими на работа с ПГ №3, поради технологични причини (намаляване на общия товар и високи параметри) се налага спиране на ТГ №1, поради което се закупува ел.енергия.
* Изграждането на водооборотен цикъл налага допълнително закупуване на ел.енергия за захранване на помпи оборотна вода.

Предвиждаме за 2018 г. и 2019 г. закупуване на 3 660 Мвт ел.енергия;

Прогнозирана е по – висока цена на купена ел.енергия, поради очаквано повишение на мрежови компоненти и такса „задължения на обществото“.

**Разходите за външни услуги** не се предвижда да са по – високи от отчет 2017 г.

**Разходите за акциз на въглища и газ** спрямо отчета са по – малко съгласно ново удостоверение за ОАКП.

**Разходи за емисии парникови газове** през ценови период 01.07.2018 г.- 30.06.2019 г.:

Отчитаме изгорени въглища 22 583, 490 тона и 49,995 х.куб.м пр.газ. При отчетената калоричност на бункерното гориво, реален процент въглерод на горивото и прогнозиран оксидационен фактор на изгаряне прогнозно се получават общо количество емисии 47 012 тона. След приспадане на безплатно разпределените квоти (19 030 тона) за закупуване остават 27 982 тона. Необходимото количество емисии за 2017г. е закупено при средна цена на тон СО2 -5,23 евро. Общата сума за 2017г. за покупката на емисии възлиза на 302 хил.лв.

За ценовия период 2018 г. - 2019 г. е предвидено да бъдат изгорени 21 464 тона въглища и 49 х.н.куб.м.пр.газ. Тези горива ще емитират общо 44 595,38 тона емисии от въглероден диоксид. За периода безплатно разпределените квоти за „ТЕЦ Г.Оряховица“ ЕАД са 17 793,6 тона . Остават за закупуване 26 801,78 тона. Средната цена за период 2018 г. – 2019 г. ще бъде около 7,16 евро, която е определена като средно претеглена от налични закупени квоти и прогнозна цена на емисии за 2018 г. от 8 евро. Поради тази причина за необходимите количества недостигащи квоти е заложена сума за закупуване 375 хил. лв.

Във връзка с гореизложеното, изчислените цени и елементите на необходимите приходи на „ТЕЦ Горна Оряховица“ ЕАД за следващия ценови период са следните:

**1. Преференциална цена на електрическата енергия (без ДДС) – 337,31 лв./MWh, в т.ч.:**

**- индивидуални разходи за единица енергия – 337,30 лв./MWh**

**- добавка по чл. 33, ал. 3 от ЗЕ – 0,01 лв./MWh**

**2. Еднокомпонентна цена на топлинната енергия с топлоносител пара (без ДДС) – 85,69 лв./MWh**

**3. Ценообразуващи елементи на цените по т. 1 и т. 2:**

**3.1. Необходими годишни приходи – 8 605 хил. лв., в т. ч.:**

* **Разходи – 7 914 хил. лв., от които условно-постоянни – 2 723 хил. лв. и променливи – 5 191 хил. лв.**
* **Регулаторна база на активите – 8 013 хил. лв.**
* **Норма на възвръщаемост – 7,77%**

**3.2. Високоефективна електрическа енергия за реализация– 2 540 MWh, в т. ч.:**

* **От високоефективно производство към ЕРД –1 000 MWh**
* **От високоефективно производство за собствено потребление – 1 540 MWh.**

**3.3. Топлинна енергия с топлоносител пара – 90 420 MWh.**

**Цена на природен газ на „Овергаз мрежи“ АД – 555,19 лв./knm3.**

**Цена на въглища – 184,24 лв./t при калоричност 5 100 kcal/kg.**

Изп. директор……………

(инж. Георги Георгиев)